《诗酒六首 其六》
宋代·华镇

商搉文章论要公，切云千仞将坛中。诗人何地可安我，丑妇今朝才拜翁。

彫玉苦心为楮叶，绣衣谩眼束柴丛。南邻寄谢梁兵部，险韵无劳独断空。

作者简介：宋会稽人，字安仁，号云溪。神宗元丰二年进士。官至朝奉大夫，知漳州军事。平生好读书，工诗文。有《扬子法言训解》、《云溪居士集》、《会稽录》等。